open-index/open-wikipedia-markdown huggingface dataset:
Australija vaikų Eurovizijos dainų konkurse

**[[Australija]]** **[[Vaikų Eurovizijos dainų konkursas|vaikų Eurovizijos dainų konkurse]]** debiutavo 2015 metais.

## Istorija

2015 m. spalio 7 d. Australijos nacionalinis transliuotojas Special Broadcasting Service (SBS) paskelbė, kad šalis debiutuos 2015 m. vaikų „Eurovizijos“ dainų konkurse Sofijoje, Bulgarijoje, po jų sėkmės 2015 m. „Eurovizijos“ dainų konkurse. SBS uždaru būdu išrinko atstovą, kuriuo tapo Bella Paige su daina „My Girls“ (). 2015 m. lapkričio 21 d. vykusiame konkurse ji užėmė 8-tą vietą ir surinko 64 taškus. Tai buvo blogiausias Australijos rezultatas šiame konkurse.

2016 m. rugsėjo 12 d. SBS paskelbė, kad tęs dalyvavimą vaikų „Eurovizijos“ dainų konkurse. Antrąja atstove išrinkta Alexa Curtis su daina „We Are“ (). Konkurse šalis užėmė 5-ą vietą, surinkusi 202 taškus.

Geriausią savo rezultatą Australija pasiekė 2017 m., kai į konkursą Tbilisyje, Gruzijoje šalis išsiuntė Isabella Clarke. Su savo daina Speak Up (), atstovė surinko 172 taškus ir užemė 3-ą vietą.

## Dalyvavimas

## Balsavimų istorija 2015–2016 m.

### Taškai nuo Australijos į…

### Taškai Australijai nuo...

## Komentatoriai ir pranešėjai

## Taip pat skaitykite
* Australija Eurovizijoje

## Nuorodos
* Vaikų Eurovizijos oficiali svetainė
Juozapas Strutinskis (1800)

**Juozapas Strutinskis** (m. po 1800 m.) – generolas-majoras 1794, Liaudies kavalerijos rotmistras 1791-1792, karaliaus kamerdineris.  

1794 metais apdovanotas Baltojo erelio ordinu, Švento Stanislovo ordino kavalierius.  

## Literatūra

* Kawalerowie i statuty Orderu Orła Białego 1705-2008, 2008.
Fiuzuli

**Fiuzuli** (), **Varanda** () – miestas Kalnų Karabacho Respublikoje (de jure Azerbaidžanas). Fiuzulio rajono administracinis centras. Nutolęs 310 km į vakarus nuo Baku. 26 200 gyventojų (2008 m. duomenys).

## Istorija
Gyvenvietė prieš tai buvo žinoma ***Kariagino*** () ir Sardaro pavadinimais. 1959 m. pervadinta poeto Fizuli garbei. 1989 m. duomenimis, mieste gyveno 22 779 gyventojai.

## Miestų partnerystė
*  Altkirchas, Prancūzija

## Išnašos
Gedebėjus

**Gedebėjus** () – miestas vakarų Azerbaidžane. Gedebėjaus rajono administracinis centras. Įsikūręs Mažojo Kaukazo papėdėje. 11 200 gyventojų (2013 m. duomenys).

Išvystyta maisto ir medienos pramonė, statybinių medžiagų gamyba. Kasama vario rūda.

## Istorija
1912 m. duomenimis, gyvenvietėje gyveno 266 žmonės. 1989 m. miesto tipo gyvenvietėje gyveno 5049 gyventojai. 1990 m. suteiktos miesto statusas.
O'G3NE

**„O'G3NE“** (iki 2014 m. buvo žinoma kaip **Lisa, Amy, & Shelley**) – Nyderlandų merginų grupė, kurią sudaro seserys Lisa, Amy ir Shelley Vol.

2007 metais merginos atstovavo savo gimtinei „Vaikų Eurovizijoje“, kur užėmė 11-ą vietą. Populiarumą pelnė 2014 metais po pergalės vietiniame muzikiniame projekte „The Voice“. Tai pirmasis kolektyvas pasaulyje, iškovojęs pergalę šio formato šou. Vėliau merginos dalyvavo projekte „Geriausi Nyderlandų vokalistai“ (*De beste zangers van Nederland*), kurio metu demonstravo savo vokalines galimybes ir išskirtiniais perdainavimais sparčiai rinko peržiūras „Youtube“ tinkle. 2016 m. rugsėjo gale buvo pristatytas „O'G3NE“ albumas „We Got This“.

2016 m. spalio 29 d. „O'G3NE“ pasirinkta atstovauti Nyderlandams 2017 m. „Eurovizijos“ dainų konkurse Kijeve.

## Diskografija
* 2008: *300%*
* 2011: *Sweet 16*
* 2016: *We Got This*

## Nuorodos

* Oficiali grupės svetainė 

|-
Gina Dirawi

**Gina Dirawi** (g. 1990 m. gruodžio 11 d. Sundsvalyje) – Švedijos televizijos ir radijo laidų vedėja, komikė, tinklaraštininkė.

Dirawi gimė 1990 m. Sundsvalyje. Jos tėvai yra palestiniečiai, iš Libano persikėlę į Švediją. 2009 m. Dirawi pradėjo rašyti tinklaraštį „Ana Gina“.

Nuo 2011 m. veda televizijos laidas. Tris kartus (2012, 2013 ir 2016 m.) surengė švedų „Eurovizijos“ atranką *[[Melodifestivalen]]*.

## Nuorodos
* Gina Dirawi IMDB svetainėje
2016 m. Abu Dabio Grand Prix

**2016 m. Abu Dabio Grand Prix** (arba **2016 Formula 1 Etihad Airways Abu Dhabi Grand Prix**) – 21-asis ir paskutinis 2016 m. Formulės 1 sezono etapas. Jis vyko lapkričio 25–27 dienomis Yas Marina Circuit trasoje Abu Dabyje, Jungtiniuose Arabų Emyratuose.

2015 m. Abu Dabio Grand Prix nugalėtojas Nico Rosberg etapą pradėjo lenktynininkų čempionate turėdamas 12 taškų persvarą prieš komandos draugą Lewis Hamilton. Jų komanda, Mercedes, konstruktorių čempionate turėjo 276 taškų persvarą prieš Red Bull Racing komandą. Norint užsitikrinti čempiono titulą, Rosbergui reikėjo finišuoti pirmose trijose pozicijose. Hamiltonas lenktynes pradėjo iš pole pozicijos ir finišo liniją kirto pirmas. Rosbergas atvažiavo antras ir taip užsitikrino savo pirmąjį pasaulio lenktynininkų čempiono titulą. Trečią vietą lenktynėse užėmė Sebastianas Vettelis.

## Kvalifikacija

## Lenktynės

;**Pastaba**
*  — Jolyon Palmer gavo 5 sekundžių baudą dėl susidūrimo su Carlos Sainz Jr.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Hidrodinamika

**Hidrodinamika** ( 'vanduo' + *dynamikos * 'jėgos, jėginis') – hidraulikos dalis, nagrinėjanti skysčio tekėjimo dėsningumus.

## Taip pat skaitykite
* Hidraulika
* Vandens ciklas
* Hidrologija

## Šaltiniai
Hidraulika

**Hidraulika** ( 'vandeninis') – taikomasis mokslas, nagrinėjantis bendruosius skysčio pusiausvyros ir judėjimo (tekėjimo) dėsnius ir nustato šių dėsnių taikymo praktines galimybes.

Istoriniu aspektu hidraulikos vystymąsi skatino praktinė žmogaus veikla. Būtinumas aprūpinti senovės gyvenvietes geriamuoju vandeniu, sausringuose regionuose palaistyti augalus, šlapiose pelkėtose vietovėse nuvesti vandens perteklių iš gyventojų veiklos zonos, panaudoti upes laivybai ir energijos gavybai bei panaši veikla reikalavo pagrindinių skysčių (daugiausiai vandens) mechanikos dėsnių žinojimo. 

## Taip pat skaitykite
* Vandens ciklas
* Hidrologija

## Šaltiniai
LaMia skrydis 2933

**LaMia skrydis 2933** (LMI 2933) patyrė avariją 2016 m. lapkričio 29 d. šiaurės Kolumbijoje, Antiokijos departamente. Jis skrido iš Santa Krus de la Siera į Medeljiną. Šiuo lėktuvu skrido Brazilijos futbolo komanda Chapecoense, kuri turėjo dalyvauti 2016 m. Copa Sudamericana turnyro finale.

Katastrofoje žuvo didelė dalis futbolo komandos, įgula ir 21 žurnalistas. Tarp išgyvenusių buvo trys futbolininkai.

Lėktuvas priklausė užsakomųjų skrydžių bendrovei iš Bolivijos LaMia.

Kolumbijos oro erdvėje lėktuvo pilotai skrydžių valdymo centrui buvo pranešę apie elektros gedimą, vėliau lėktuvas patyrė avariją 3 300 m aukštyje. Kolumbijos kariškiai dėl susidariusio rūko negalėjo iš karto pasiekti avarijos vietos, o pirmieji gelbėtojai įvykio vietoje pasirodė tik po dviejų valandų.

Spėjama, kad avarijos priežastimi galėjo būti pasibaigęs kuras, mat planuoto maršruto nuotolis šiek tiek didesnis, nei gali nuskristi British Aerospace 146 lėktuvas. 

## Šaltiniai
Ján Figeľ

**Ján Figeľ** (g. 1960 m. sausio 20 d.) – Slovakijos politikas, buvęs Europos Komisijos narys švietimui ir kultūrai nuo 2004 iki 2009 m. Jo atsakomybės sritis taip pat apėmė sporto, jaunimo temas bei santykius su pilietine visuomene.

## Išnašos
Džebrajilas

**Džebrajilas** () arba **Džrakanas** () – miestas Kalnų Karabache, Kalnų Karabacho Respublikoje (de jure Azerbaidžanas). Nutolęs 15 km į šiaurę nuo pasienio su Iranu. 9400 gyventojų (2011 m. duomenys).

## Istorija
Miestas priklausė Armėnijos bei Artsako karalystėms. 1897 m. Rusijos gyventojų surašymo duomenimis, gyvenvietėje gyveno 520 žmonių, iš kurių 414 buvo azerbaidžaniečiai, 76 rusai, kt. 1980 m. suteiktos miesto teisės.

## Išnašos
2016 m. Vokietijos Grand Prix

**2016 m. Vokietijos Grand Prix** (arba **Formula 1 Großer Preis von Deutschland 2016**) – 12-tasis 2016 m. Formulės 1 sezono etapas. Jis vyko liepos 29–31 dienomis. Po metų pertraukos lenktynės grįžo į Hockenheimring trasą šalia Hokenhaimo, Badene-Viurtemberge, kur jos paskutinį kartą buvo rengtos 2014 m.

Lewisas Hamiltonas lenktynes pradėjo pasaulio lenktynininkų čempionate turėdamas 6 taškų persvarą prieš komandos draugą Nico Rosbergą. Hamiltonas laimėjo lenktynes ir persvarą prieš Rosbergą padidino iki 19 taškų. Jų komanda Mercedes padidino savo pranašumą pasaulio konstruktorių čempionate.

## Kvalifikacija

**Pastabos:**
*&nbsp;— Nico Hülkenberg buvo skirta vienos starto pozicijos bauda dėl neteisingo padangų paskirstymo per pirmą kvalifikacijos dalį.
*&nbsp;— Carlos Sainz, Jr. buvo skirta 3 starto pozicijų bauda dėl trukdymo Felipei Massai kvalifikacijos metu.
*&nbsp;— Romain Grosjean buvo skirta 5 starto pozicijų bauda dėl neplanuoto pavarų dėžės pakeitimo.

## Lenktynės

;Pastabos:

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
2016 m. Belgijos Grand Prix

**2016 m. Belgijos Grand Prix** – 13-tos 2016 m. Formulės 1 sezono lenktynės. Jos vyko rugpjūčio 26-28 dienomis Spa-Francorchamps trasoje.

## Kvalifikacija

**Pastabos:**
* Esteban Gutiérrez gavo 5 starto pozicijų baudą už sutrukdymą Pascal Wehrlein šeštadienio treniruotėse.
* Marcus Ericsson gavo 10 starto pozicijų baudą už galios agregato elementų keitimą.
* Lewis Hamilton gavo 60 starto pozicijų baudą už kelis galios agregatų ir pavarų dėžės keitimus.
* Fernando Alonso gavo 60 starto pozicijų baudą už kelis galios agregatų elementų keitimus.

## Lenktynės

## Čempionato įskaitos

;Lenktynininkų įskaita

;Komandų įskaita

* Rodomos tik pirmos 5 įskaitų vietos.

## Šaltiniai
Mažoji Laba

**Mažoji Laba** (, ) – upė Rusijoje, Krasnodaro krašte; kairioji Labos ištaka (Kubanės baseinas). Prasideda Didžiajame Kaukaze, Aišchos kalno šiauriniuose šlaituose, Kaukazo rezervate. Teka kalnų slėniais į šiaurės rytus, prateka draustinio teritorija. Susilieja su Didžiąja Laba ir sudaro Labą.

Didžiausi intakai: Mutnaja, Čistaja, Bezymianka, Cachvoa, Uruštenas.

Pagrindinė gyvenvietė prie Mažosios Labos – Psebajus.
Čamlykas

**Čamlykas** () – upė Rusijoje, Krasnodaro krašte; dešinysis Labos intakas (Kubanės baseinas). Prasideda prie Vesiolo kaimo, šiaurinėse Kaukazo priekalnėse. Teka daugiausia į šiaurės vakarus lygiagrečiai su Laba. Į ją įteka 91 km nuo pastarosios žiočių, ties Temirgojevskaja.

Didžiausi intakai: Siniucha, Griaznucha I, Okardas, Kamyšovaja.

Pagrindinės gyvenvietės prie Čamlyko: Upornaja, Voznesenskaja, Petropavlovskaja, Temirgojevskaja.

## Šaltiniai
Pšišas

**Pšišas** (, ) – upė Rusijoje, Krasnodaro krašte ir Adygėjoje; kairysis Kubanės intakas. Susidaro susiliejus Didžiojo ir Mažojo Pšišo upėms, prasidedančioms Didžiajame Kaukaze, Šesio masyve. Teka į šiaurę, šiaurės rytus giliu ir siauru slėniu, žemupyje išsilieja į lygumą. Pats Pšišo žemupys yra Adygėjoje. Įteka į Krasnodaro tvenkinį.

Didžiausi intakai: Gunaika, Cicė.

Upės mityba mišri, pagrindą sudaro lietaus vandenys. Vasarą būdingi poplūdžiai. Ledo dangos susidarymas nepastovus, kai kuriais metais neužšąla. Seniau Pšišas naudotas medienos plukdymui.

Prie Pšišo įsikūręs Chadyžensko miestas.

## Šaltiniai
Plaka (Milas)

**Plaka** () – miestas Graikijoje, Kikladų salyne, Milo saloje. Manoma, kad Plaka yra įsikūrusi senovės Milo akropolio vietoje, kurį tarp 1000 ir 800 m. pr. m. e. pastatė dorėnai. Vėliau miestą sugriovė atėniečiai bei dar vėliau apsigyveno romėnai. Plakoje yra Archeologijos muziejus, kurio kolekciją sudaro neolito radiniai, ypač obsidianas, Mikėnų periodo indai, spalvoti keramikos dirbiniai ir 3500 m. pr. m. e. terakotinės gyvūnų statulėlės, rastos senoviniame Filakopų mieste. Išlikę masyvūs Kiklopų sienų blokai, kurie 450 m. pr. m. e. sudarė miesto rytinius vartus, o 15 m į vakarus stūkso marmuro liekanos ir bizantiškos bazilikos krikštykla. Buvusiame romėnų amfiteatre ir šiais laikais vyksta spektakliai.
Afipsas

**Afipsas** (, ) – upė Rusijoje, Krasnodaro krašte ir Adygėjoje; kairysis Kubanės intakas. Prasideda Didžiajame Kaukaze, miškingose Didžiojo Afipso kalno pašlaitėse. Teka į šiaurės rytus giliu ir siauru slėniu, žemupyje išsilieja į lygumą, pasisuka į šiaurę. Pats Afipso žemupys yra Adygėjoje. Įteka į Šapsugo tvenkinį ties Afipsipo aūlu.

Didžiausias intakas – Šebšas (dešinysis).

Pagrindinė gyvenvietė prie Afipso – Afipskis.

Upėvardis adygiškos kilmės, kildinamas nuo *Афы* („griausmavaldis dievas“) ir *пс* („vanduo, upė“).

## Šaltiniai
Sočis (upė)

**Sočis** (, , ) – upė Rusijoje, Krasnodaro krašto pietuose. Prasideda vakariniuose Didžiojo Kaukazo šlaituose, giliu miškingu slėniu teka į vakarus per Sočio miesto teritoriją. Įteka į Juodąją jūrą.

Intakai: Jegoška I, Acas, Agva, Ažekas.

Prie Sočio yra Baranovkos, Plasunkos gyvenvietės (Sočio miesto apygarda).

## Šaltiniai
Mzymta

**Mzymta** (, ) – upė Rusijoje, Krasnodaro krašto pietuose. Prasideda pietvakariniuose Didžiojo Kaukazo šlaituose, vaizdingame Kardyvačo ežere. Teka į pietvakarius giliu miškingu slėniu, prateka Acchu, Achštyrio tarpeklius, srūva per Sočio miesto teritoriją. Įteka į Juodąją jūrą ties Adleriu.

Intakai: Psluchas, Pudziko, Čvižepsė, Laura, Ticha.

Myzmtos tėkmė srauni, vaga slenkstėta. Ant upės įrengta Krasnoje Polianos hidroelektrinė.

Mzymta yra ilgiausia Rusijos upė, kuri tiesiogiai įteka į Juodąją jūrą.

## Šaltiniai
Psekupsas

**Psekupsas** (, ) – upė Rusijoje, Krasnodaro krašte ir Adygėjoje; kairysis Kubanės intakas. Prasideda Didžiajame Kaukaze, šiaurės rytinuose Lysos kalno šlaituose. Teka į šiaurę miškingu, giliu ir siauru slėniu. Už Goriačij Kliučo pasuka į šiaurės rytus, išteka į lygumą. Pačiame žemupyje teka per Adygėją. Įteka į Krasnodaro tvenkinį ties Pčegatlukajaus aūlu.

Didžiausi intakai – Čepsis, Kaverzė (kairieji).

Psekupso mityba mišri, bet pagrindą sudaro lietaus vandenys. Vasarą būdingi poplūdžiai. Didžiausias upės debitas gali siekti apie 1000 m³/s. Ledo danga nepastovi, laikosi vidutiniškai 20 dienų.

Prie Psekupso įsikūręs Goriačij Kliučo kurortas.

## Šaltiniai
Kubadli

**Kubadli** () arba **Vorotanas** () – miestas Kalnų Karabacho Respublikoje (de jure Azerbaidžanas). Įsikūręs Vorotano dešiniajame krante. 5600 gyventojų (2007 m. duomenys). Nuo 1993 m. rugpjūčio 31 d. kontroliuojamas Kalnų Karabacho Respublikos pajėgų. 

## Išnašos
Kelbečeras

**Kelbečeras** (), dar žinomas kaip ***Kelbadadžaras*** arba ***Karvačaras*** () – miestas Kalnų Karabacho Respublikoje (de jure Azerbaidžanas). Įsikūręs Tertero aukštupyje. Kelbečero rajono administracinis centras.

## Istorija
Miesto statusą įgijo 1980 m.

Nuo 1993 m. kontroliuojamas Kalnų Karabacho Respublikos pajėgų.

## Išnašos
Šabranas

**Šabranas** () – miestas Azerbaidžane. Šabrano rajono administracinis centras. Įsikūręs Didžiojo Kaukazo papėdėje, prie Samuro–Apšerono kanalo, 120 km į šiaurės vakarus nuo Baku. 23 600 gyventojų (2013 m. duomenys). Per miestą eina geležinkelio linija Baku–Maskva bei automagistralė Baku–Rostovas prie Dono.

## Istorija
Iki 2010 m. buvo žinimas kaip ***Deveči*** (*Dəvəçi*). 1961 m. suteiktos miesto teisės.
Austėja Landsbergienė

**Austėja Landsbergienė** (g. 1977 m. rugpjūčio 23 d.) – Lietuvos edukologė, pedagogė ir verslininkė.

## Biografija

Baigė Vilniaus Salomėjos Nėries gimnaziją. 1999 m. Vilniaus universitete – norvegų filologijos bakalauro studijas. 2001 m. Vilniaus universitete baigė švietimo vadybos magistro, 2003 m. JAV valstybiniame Fremingemo koledže (), Masačiusetso valstijoje, – tarptautinio švietimo magistro studijas. 2010 m. kovo 5 d. Vilniaus pedagoginiame universitete apgynė disertaciją tema – „Vadovavimo ikimokyklinėms ugdymo įstaigoms modelio teorinis ir empirinis pagrindimas“.
2016 m. stažavosi Kolumbijos universiteto Klingenšteino centre (angl. *Klingenstein Center*) pagal Privačių mokyklų vadovų programą. 2017 m. baigė Verslo administravimo magistras Stenforde.

2010 m. įkūrė privačių darželių tinklą „Vaikystės sodas“. 2013 m. įsteigė privačių mokyklų tinklą „Karalienės Mortos mokyklos“.

2016 m. išrinkta Lietuvos metų moterimi už „šalies švietimo sistemos supurtymą“.

2016 m. gruodį prisijungė prie „Laisvės TV“, vedė laidą apie švietimą „Elementaru su Austėja Landsbergiene“.

2018 m. įsteigė naują įmonę pavadinimu „Kibirkštis“.

Konsultantė švietimo klausimais, tarptautinių mokyklų tarybos švietimo vertintoja, *„Six Senses“ International PreSchool* steigėja, knygų autorė, kontekstinio ugdymo propaguotoja. Rašė „Mažylio“ žurnalui lavinimo, vaikų auginimo temomis, dalyvavo įvairiuose Švietimo ir mokslo ministerijos ir ES projektuose.

## Šaltiniai
Bruno Ferrero

**Bruno Ferrero** (g. 1943 m. birželio 2 d. Vilarbasoje, Italijoje) – Italijos rašytojas, publicistas katalikų kunigas, vienuolis, salezietis.

Mokėsi privačioje katalikų vienuolių saleziečių mokykloje. 1948 m. įstojo į saleziečių vienuolių draugiją. Baigė saleziečių seminariją, įgijo teologijos, filosofijos, psichologijos žinių. 1976 m. buvo įšventintas kunigu. Dirbo kunigu. Studijavo Romoje. Turine leido laikraštį vaikams. Vadovavo religinės literatūros leidyklai „Elledici“. Rūpinosi laikraščio „Saleziečių žinių“ leidyba.

1990–1995 m. – žurnalo „Dimencioni NuoveB“ redaktorius, nuo 1996 m. – leidyklos „Elledici" direktorius. Rašo straipsnius į „Saleziečių biuletenį", leidžiamą 156 šalyse 29 kalbomis. Skaito paskaitas, pranešimus ugdymo ir katechezės klausimais, ypatingą dėmesį skirdamas saleziečių prevencinei ugdymo sistemai bei asmeninei patirčiai, tėvų ir vaikų teisėms. Dirba religinį darbą su jaunimu, vaikais.

Kūriniai priskiriami religinei literatūrai. B. Ferrero didaktinės literatūros žanro  knygų apsakymai vaikams ir suaugusiems priskiriami prie pačių ryškiausių šiuolaikinių religinės didaktikos atstovų kūrinių. Knygas rašo vadovaudamasis Rusijos rašytojo moto Fiodoro Dostojevskio romano „Idioto“ citata „Turime tai pasakyti vaikams“.

Knygos dėl išskirtinio stiliaus naudojamos Romos Katalikų bažnyčios katechezei. Dėl jaučiamo kilniadvasiškumo, įkvepiančios vilties ir kūrybingo jų perteikimo, B. Ferrero istorijų rinkiniai tapo mėgiami visuomenėje. Rašytojas yra lyginamas dėl didaktinių minčių su Brazilijos rašytoju Paulo Coelho.

Knygos verčiamos ir leidžiamos Afrikoje, JAV, Azijoje, Europoje. Lietuvių kalba išleista daugiau nei 16 B. Ferrero  knygų.

## Kūriniai
* Bruno Ferrero, *Auksinių žuvelių paslaptis,* vertė Rasa Paleckytė, Vilnius: Katalikų pasaulis, 2003.
* Bruno Ferrero, *Geros ir gražios istorijos: mokyklai ir katechezei,* vertė Rasa Paleckytė, Vilnius: Katalikų pasaulis, 2003.
* Bruno Ferrero, *Naujos istorijos,* vertė Rasa Paleckytė, Vilnius: Katalikų pasaulio leidiniai, 2005.
* Bruno Ferrero, *Kitos istorijos,* vertė Rasa Paleckytė, Vilnius: Katalikų pasaulio leidiniai, 2006.
* Bruno Ferrero, *40 pasakojimų iš dykumos,* vertė Rasa Paleckytė, Vilnius: Katalikų pasaulio leidiniai, 2009.
* Bruno Ferrero, *Kartais užtenka vieno saulės spindulio,* vertė Sigutė Kopalinskaitė, Vilnius: Katalikų pasaulio leidiniai, 2009.
* Bruno Ferrero, *Tai žino tik vėjas,* vertė Rasa Paleckytė, Vilnius: Katalikų pasaulio leidiniai, 2009.
* Bruno Ferrero, *Pasakojimai ir palyginimai,* vertė Rasa Paleckytė, Vilnius: Katalikų pasaulio leidiniai, 2010.
* Bruno Ferrero, *Gyvenimas – tai visa, ką turime,* vertė Rasa Paleckytė, Vilnius: Katalikų pasaulio leidiniai, 2011.
* Bruno Ferrero, *Gyvenimas pagal aušrą,* vertė Ina Jakaitė, Vilnius: Katalikų pasaulio leidiniai, 2015.
* Bruno Ferrero. Ledkalnis ir kopa: trumpi pasakojimai sielai, vertė Ina Jakaitė, Vilnius: Katalikų pasaulio leidiniai, 2016.

## Šaltiniai
* Garsus rašytojas B.Ferrero tėvo traktorius iškeitė į vienuolyną 
* Bruno Ferreo religinė didaktika ir mažiems ir dideliems (Bruno Ferrero 70–osioms gimimo metinėms) 
* Katalikų bažnyčia Lietuvoje
Vytėnų saleziečių vienuolyno koplyčia

**Vytėnų saleziečių vienuolyno koplyčia** – vienas iš Zamkaus dvaro Vytėnų saleziečių vienuolyno komplekso pastatų, buvusi koplyčia, stovinti Pilies I kaime (Skirsnemunės sen.), Jurbarko rajone. Koplyčia stūkso už 200 m į šiaurės vakarus nuo Panemunės (Vytėnų) pilies.

Koplyčios pastatas yra vietinės reikšmės saugomas architektūros paminklas, 2009 m. įtrauktas į LR Kultūros vertybių registrą (unik. kodas ). Datuojamas XIX a. II p., rekonstruotas 1934-1938 m.

## Istorija

Vytėnuose (ankstesnis Pilies kaimo pavadinimas) nuo 1934 m. buvo įsikūręs pirmasis Lietuvoje vienuolių saleziečių centras, kuriam vadovavo kun. Antanas Skeltys. Pastatą centrui padovanojo iš Amerikos grįžęs kun. Antanas Petraitis, jį nupirkęs iš tuometinių verslininkų ir paklojęs stambią pinigų sumą. Šis kunigas ketino iš JAV atsigabenti ten turėtą observatoriją ir ją įkurti čia, Vytėnuose, kad žmonės žiūrėtų į žvaigždes ir stebėtų dangų. Tačiau už observatorijos įvežimą paskaičiuoti mokesčiai buvo tokie dideli, kad jis pardavė observatoriją, o Vytėnus testamentu paliko saleziečiams įsikurti. Veikė Švč. Mergelės Marijos Krikščionių Pagalbos koplyčia. Šios šventovės altorius po įvairių neramumų ir sumaiščių buvo perkeltas į Rumšiškių bažnyčią  (1934–1937 m. pas saleziečius Vytėnuose gyveno ir ėjo mokytojo bei ekonomo pareigas būsimasis Rumšiškių klebonas Jonas Žemaitis  ).

Saleziečių vienuolynas SSRS okupavus Lietuvą 1948 m. birželį uždarytas, vienuoliai ir jų globojami našlaičiai buvo išvaryti, jų vietoje įsikūrė Raudonosios Armijos dalinys. Koplyčios pastate sovietmečiu veikė kariuomenės valgykla, buvo rodomas kinas, šalia buvo įsikūrusios mašinų ir traktorių stoties dirbtuvės. 

Vėliausiai šiame pastate veikė Vytėnų pagrindinės mokyklos sporto salė. Saleziečių koplyčios varpas buvęs pakabintas mokyklos laiptinėje ir atliko skambučio funkciją. 

Po mokyklos likvidavimo 2013 m., Jurbarko rajono savivaldybė varpą, kaip niekam nereikalingą, „nevertingą skambantį įrenginį“, perdavė marijampoliečių bendrijai. Istorinis varpas tapo paminklinės lentos akcentu prie Marijampolės pašto sienos, minint „Varpo“ 125 m. ir „Varpo aido“ 25 m. sukaktis. Tuo pasipiktino saleziečio kunigo A. Skelčio artimieji ir Vytėnų praeities puoselėtojai. Pradėta ieškoti „kaltų“ ir reikalauti gražinti varpą. Marijampoliečiai teigė, kad varpas būtų pražuvęs privačiose kolekcijose ar metalo supirktuvėse, o kita pusė manė, kad varpas neturėjo palikti savo istorinės aplinkos.

## Architektūra

Koplyčia 1 aukšto, su mūriniu prieangiu. Pagrindinio pastato tūris - kompaktinis, stačiakampio plano, su ertikiu. Tinkuoti fasadai papuošti tinkuoto plytų mūro profiliuotais karnizais. Ant priekinio fasado frontono išlikęs buvusių kolūkio dirbtuvių simbolinis ženklas.

Prie koplyčios pakabintos atminimo lentos kunigams A. Petraičiui ir A. Skelčiui, pastatyta stogastulpių kompozicija su datomis „1934–2004“ vienuolijos 70–čiui paminėti.

## Šaltiniai
Hadžikabulas

**Hadžikabulas** () – miestas rytų Azerbaidžane, Kuros–Arakso žemumoje, 115 km į pietvakarius nuo Baku. Hadžikabulo rajono administracinis centras. Svarbus geležinkelio mazgas. Netoliese telkšo to paties pavadinimo ežeras. Veikia krašto muziejus. Keramikos, statybinių medžiagų, maisto pramonė.

## Istorija
1934 m. suteiktos miesto tipo gyvenvietės teisės, nuo 1938 m. – miesto statusas. 1939–2000 m. miestas vadintas ***Kazi Mahomedu*** arba ***Kazymemedu*** (, ), dagestaniečių tarybinio revoliucionieriaus Kazi Mahomedo Agasijevo garbei.

## Šaltiniai
Jardimli

**Jardimli** () – miestas pietų Azerbaidžane. Jardimli rajono administracinis centras. Įsikūręs Talyšo kalnuose, maždaug 286 km į pietus nuo Baku ir 76 km į pietvakarius nuo Masalo. 6900 gyventojų (2013 m. duomenys). Jardimli yra muziejus, mečetė bei karo paminklas.

Sovietmečiu buvo miesto tipo gyvenvietė. 1979 m. surašymo duomenimis, Jardimli gyveno 3114 gyventojų, 1989 m. – 3438.
Moteris gyvatė

**Moteris gyvatė** () – režisieriaus Jesus Franco sukurtas filmas.

## Pagrindiniai aktoriai
: *Aktorius – vaidmuo*
* Carmen Montes – moteris gyvatė
* Fata Morgana – Karla
* Christie Levin – Alfa
* Exequiel Caldas – Tonis
* Lina Romay – daktarė Van Helsing
* Antonio Mayans – Nostradamus 

## Turinys

Kino agentė stengiasi įsigyti autorines teises į kultinius 20-ųjų filmus, kuriuose vaidino aktorė Oreana Balaž. Ji susitinka su likusiais gyvais jos giminaičiais, o vėliau – ir paslaptingą jauną moterį su milžiniška gyvatės tatuiruote. Pastaroji tvirtina iš tiesų esanti Oreana, kuri gyvybei palaikyti žudo savo partnerius ir geria šių kraują.
Viešbučio kambarys

**Viešbučio kambarys** () – 1981 m. sukurta komedija.

## Pagrindiniai aktoriai
: *Aktorius – vaidmuo*
* Vittorio Gassman – Achilė Mengaronis
* Monica Vitti – Flamiana
* Enrico Montesano – Fausto
* Roger Pierre – Tonino
* Beatrice Bruno – Ema
* Ida Di Benedetto – Laura
* Nestor Garay – Čezarė

## Turinys

Trys pradedantieji kino kūrėjai mėgino kurti naują kino formatą, filmuodami žmones viešbučio kambaryje slapta kamera. Neilgai trukus jie buvo išaiškinti ir turėjo nutraukti eksperimentą, tačiau po keleto metų trijulė filmuotą medžiagą pasiūlė nusigyvenusiam prodiuseriui Achilei Mengaroniui, tikėdamiesi iš to uždirbti. Pastarasis susidomėjo medžiaga, tačiau nusprendė, kad yra būtinas siužetas ir jo pabaiga. Juostoje buvo nufilmuotas Flamianos ir Fausto, kurie tuo metu draugavo, išsiskyrimas, todėl prodiuseris juodu susirado ir pažadais bei šantažu (Flamiana jau ištekėjo už kito) privertė juos filmuotis istorijos tęsinyje. Sužinojęs Flamianos vyras pradžioje pritarė žmonos bandymui „tapti aktore“, tačiau kuomet ši vėl suartėjo su Fausto, supykęs griebėsi smurto prieš kino kūrėjus...

## Apdovanojimai
* David di Donatello – geriausias montažas
* Globo d'oro – geriausia aktorė (M. Vitti)
Mirties sala (filmas)

**Mirties sala** () – 1976 m. sukurtas trileris, dėl demonstruojamo smurto uždraustas ne vienoje pasaulio šalyje.

## Pagrindiniai aktoriai
: *Aktorius – vaidmuo*
* Robert Behling – Kristoferis
* Jane Lyne – Celija
* Jessica Dublin – Patricija
* Gerard Gonalons – Fosteris
* Jannice McConnell – Leslė

## Turinys

I Mykono salą atvykę jaunavedžiai Kristoferis ir Celija aplinkiniams atrodo graži ir laiminga pora, tačiau iš tiesų jie – žudikai maniakai, turintys sadistinių polinkių ir ieškomi Londono policijos dėl eilės žmogžudysčių. Neilgai trukus jie ir čia pradeda sadistiškai žudyti žmones (pagyvenusią moterį Patriciją, kuri mėgina rodyti dėmesį Kristoferiui; vietinį vaikiną, suartėjusį su Celija), nors ilgą laiką judviejų nieks neįtaria. Vėliau jie nužudo tyrimą vykdantį policininką bei Leslę – merginą, kurį įsimyli Celiją. Pastarosios mirtis paskatina policiją labiau domėtis atvykėliais, todėl Kristoferis su Celija priversti bėgti. Jie pasislepia oloje, kur netrukus juos aptinka vietinis piemuo. Fiziškai stiprus nebylys juos sumuša, vėliau abu išprievartauja, o Kristoferį įmeta į duobę su negesintomis kalkėmis. Šis guli joje maldaudamas Celijos (kuri iš tiesų yra jo sesuo) pagalbos, kol neprasidėjo lietus ir jo gyvo nesudegino, tačiau ši atsisako padėti. Filmo pabaigoje prasideda lietus, o Celija su piemeniu, palikę šaukiantį Kristoferį, dviese eina į olą...
Frankenšteino prakeiksmas

**Frankenšteino prakeiksmas** () – 1972 m. režisieriaus Jesus Franco sukurtas siaubo filmas. 

## Pagrindiniai aktoriai
: *Aktorius – vaidmuo*
* Alberto Dalbes – daktaras Sevardas
* Dennis Price – daktaras Frankenšteinas
* Howard Vernon – grafas Kaliostras
* Beatriz Savon – Vera Frankenštein
* Anne Libert – Melisa
* Britt Nichols – madam Orlof
* Lina Romay – Esmeralda 

## Turinys

Daktaras Frankenšteinas kartu su padėjėju buvo nužudyti vos tik atlikę savuosius eksperimentus su žmogaus prikėlimu. Jo duktė Vera sugeba trumpam atgaivinti tėvą, iš kurio sužino, jog šis tapo ir numirusių prisikėlusio grafo Kaliostro ir jam padedančios aklos vampyrės auka. Užvaldęs daktaro Frankenšteino kūrinį, Kaliostras ketina sukurti naują, tik jam pavaldžią žmonių rasę...
Sydne Rome

**Sidnė Rom** (, g. 1951 m. kovo 17 d.) – JAV gimusi, tačiau Italijoje pagrindinius vaidmenis sukūrusi kino aktorė. Jos vardas kartais klaidingai rašomas *Sydney* arba *Sidney*.

## Biografija
Sidnė gimė Ohajuje, pasiturinčioje šeimoje (jos tėvas buvo sėkmingai veikiančios plastiko gamybos koncerno prezidentas).

Kine ji pradėjo vaidinti 1969 m., nusifilmavusi britų komedijoje „Some Girls Do“. Siekdama karjeros, po metų ji persikėlė į Italiją, kur prisijungė prie eilės užsienio aktorių, sulaukusių sėkmės Europos kine (Tomas Milian, Barbara Bouchet ir kiti). Be vaidmenų kine, Sidnė išbandė jėgas ir kaip dainininkė, išleido keletą singlų.

1980-ųjų pradžioje, populiarėjant aerobikai, išleido populiarumo sulaukusią vaizdajuostę „Aerobic Fitness Dance“, o 1982 m. pozavo žurnalui „Playboy“.

Aktorė du kartus ištekėjusi, turi 2 vaikus.

## Dalinė filmografija
* Ką? (1972)
* Ponų rasė (1974)
* 40 laipsnių po antklode (1976)

## Šaltiniai

## Nuorodos

* IMDb profilis
Malonumo bangos

**Malonumų bangos** () – 1975 m. Italijoje sukurtas erotinis trileris.

## Pagrindiniai aktoriai
: *Aktorius – vaidmuo*
* John Steiner – Džordžas
* Silvia Dionisio – Berbara
* Elizabeth Turner – Silvija
* Al Cliver – Iremas

## Turinys

Iremas ir Barbara, nuotykių ieškanti porelė, susipažįsta su turtingu pramonininku Džordžu. Susidomėjęs mergina, šis pakviečia juos į savo jachtą, kur supažindina su žmona Silvija. Jiems kartu išplaukus, pamažu atsiveria tikrasis Džordžo veidas: ciniškas, nesitaikstantis su kitų nuomone ir visuomet gaunantis tai, ko nori. Kol Barbara flirtuoja su Džordžu, Iremas daugiau laiko praleidžia su Silvija, kuri pasirodo besanti užguita ir visiškai priklausoma nuo vyro įgeidžių. Plaukiojimas jachta, maudynės, nardymas ilgainiui sukelia Džordžui paranoją, kad naujieji pažįstami turi nedorų kėslų, tačiau mano galintis su tuo susidoroti. Jis pasiūlo Iremui apsikeisti moterimis, tačiau vėliau iškelia pavydo sceną, kur grumtynių metu Silvija iškrenta už borto. Kuomet Džordžas nusprendžia negrįžti jos gelbėti, Iremas su Barbara patys nutaria jį nužudyti...
Oganesonas

**Oganesonas** – cheminis periodinės elementų lentelės elementas, žymimas **Og**, eilės numeris 118. Pusėjimo periodas – 0,58 ms. Tai dirbtinis, natūraliai Žemėje nerandamas elementas. Pavadintas armėnų kilmės Rusijos mokslininko Jurijaus Oganesiano garbei. Vardą suteikė IUPAC 2016 m. lapkričio 28 d.

Apie oganesono sintezę buvo paskelbta 2006 m., Rusijos ir JAV mokslininkai Jungtiniame branduolinių tyrimų institute Dubnoje atrado tris oganesono-294 branduolius pagal branduolinę reakciją:
:^{249}_{98}Cf + ^{48}_{20}Ca -> ^{294}_{118}Og + 3 ^1_0n

## Šaltiniai
Vytėnų laidojimo koplyčia

**Vytėnų laidojimo koplyčia** – Panemunės pilies (dar vadinamos Gelgaudų, Vytėnų) kompleksui priklausanti koplyčia. Ji stovi Pilies I kaime (Skirsnemunės sen.), Jurbarko rajone. Koplyčia yra už 200 m į rytus nuo pilies rūmų, atokioje parko  vietoje ant atskiros kalvos, kitapus tvenkinių.

Koplyčia yra valstybės saugomas architektūros paminklas, 1996 m. įtrauktas į LR Kultūros vertybių registrą (unik. kodas ). 

## Istorija

XX a. pirmojoje pusėje parką prižiūrėjo Vytėnuose veikęs saleziečių vienuolynas. Koplyčią 1937 m. pastatė vienuoliai. Čia iš Skirsnemunės bažnyčios buvo perkelti saleziečių globėjo kunigo Antano Petraičio, mirusio 1933 m., palaikai. Antrojo pasaulinio karo metu jie vėl buvo grąžinti į Skirsnemunės bažnyčią.  1930 m. testamentu A. Petraitis įgytą turtą buvo perdavęs saleziečių kongregacijai.

## Architektūra

Istorizmo stilistikos koplyčia pastatyta pagal inžinieriaus Jurgio Valaičio projektą. Raudonų plytų mūro stačiakampio plano statinys yra sudėtingo tūrio: turi žemesnę vienanavę patalpą ir aukštesnę presbiteriją. Virš dvišlaičio stogo iškeltas kupolas. Laidojimo rūsyje 4 aukštais išdėstytos stačiakampės laidojimo nišos.

Priekiniame fasade virš įėjimo durų yra dvikalbis įrašas (lotynų ir lietuvių k.): *„Atlygink, Viešpatie, ištikimiesiems ir geraširdžiams (PSCXXIV4)“*. Po galine siena betoniniame pamate įspausta koplyčios pastatymo data „1937“.

## Šaltiniai
Lia Tanzi

**Lia Tanzi** (g. 1948 m. lapkričio 3 d.) – italų aktorė ir televizijos laidų vedėja.

Tanzi gimė Argentinoje, Buenos Aires, kur tuo metu gyveno jos tėvai. Šeima netrukus grįžo gyventi į Italiją ir apsistojo Parmoje. Būsima aktorė studijavo dramos mokykloje Milane. Kur susipažino su būsimuoju vyru, taip pat aktoriumi Giuseppe Pambieri.

Tanzi dažniausiai vaidina teatre scenoje, kartu su vyru bei dukterimi Micol. Kine ar televizijoje ji paprastai filmuojasi komedijose.

## Filmografija
* Vedo nudo (1969)
* Milano trema - La polizia vuole giustizia (1973)
* Cugini carnali (1974)
* Permettete signora che ami vostra figlia? (1974)
* Pokeris lovoje (1974)
* Philo Vance (1974) (TV serialas)
* Morte sospetta di una minorenne (1975)
* Una sera c'incontrammo (1975)
* Amore mio spogliati... che poi ti spiego! (1975)
* La banca di Monate (1976)
* Al piacere di rivederla (1976)
* Vyskupo miegamasis (1977)
* Mergelė, jautis ir ožiaragis (1977) 
* Mano žmona ragana (1980)
* Sarto per signora (1980)
* Speed Cross (1980)
* Bollenti spiriti (1981)
* Quando la coppia scoppia (1981)
* Quello che le ragazze non dicono (2000)
* Nebbia in Val Padana (2000) (TV serialas)
* Le ali della vita 2 (2002) (TV serialas)
* Ultimo stadio (2002)
* Carabinieri (2007-2008)
* La ladra (2010) (TV serialas)
* Maternity Blues - Il bene dal male (2012)
* Una musica silenziosa (2012)

## Šaltiniai

## Nuorodos

* IMDb profilis
Sudie, žiaurusis broli

**Sudie, žiaurusis broli** () – 1971 m. sukurta drama pagal John Ford pjesę „'Tis Pity She's a Whore“. 

## Pagrindiniai aktoriai
: *Aktorius – vaidmuo*
* Charlotte Rampling – Anabela
* Oliver Tobias – Džovanis
* Fabio Testi – Soranzas
* Antonio Falsi – vienuolis Bonaventūra
* Rik Bataglia – Merkantas, Anabelos tėvas
* Angela Luce – Merkanto tarnaitė

## Turinys

Po daugelio metų grįžęs namo Džovanis sutinka seniai nematytą savo seserį Anabelę ir ją įsimyli. Kuomet mergina tampa nėščia, jiedu kreipiasi patarimo į vienuolį Bonaventūrą, kuris, pasitaręs su vyresnybe, nurodo, kad jie privalo išsiskirti, o Anabelė – ištekėti už jai ranką pasiūliusio kilmingo aristokrato Soranzo. Po vestuvių Anabelė ir Džovanis ir toliau susitikinėja, kol galiausiai Soranzas ima įtarti žmoną neištikimybe. Nors pastaroji neišduoda meilužio brolio, šis, negalėdamas susitaikyti su išsiskyrimu, nužudo ją ir, išpjovęs širdį, ateina į pokylį prisipažinti Soranzui. Pastarasis dėl patirtos gėdos ir pažeminimo duoda komandą tarnams nužudyti visus svečius...

## Apdovanojimai
* Italijos nacionalinis kino žurnalistų sindikatas – geriausios kinematografijos ir geriausios scenografijos nominacijos
Land Rover

**Land Rover** – visureigių gamintojas iš Jungtinės Karalystės. Tai yra kompanijos Jaguar Land Rover padalinys.

Pirmą kartą Land Rover vardas buvo pavadintas 1948 m. modeliui „Series I“. Labiausiai Land Rover žinoma dėl savo modelių kaip Defender, Discovery, Freelander, Range Rover, Range Rover Sport ir Range Rover Evoque. 2009 m. Land Rover pardavė 194 000 modelių.

2013 m. paskelbė planuojantis atidaryti tyrimų centrą Voriko universitete.

Pagrindinis įmonės modelis yra Range Rover, gaminamas nuo 1970 m. 2011 m. Land Rover pradėjo Range Rover Evoque pardavimus, o 2014 m. pradėjo pardavinėti ketvirtos kartos Range Rover modelį.

## Šaltiniai

## Nuorodos

* Oficiali Land Rover svetainė
Stanislavas Stratijevas

** Stanislavas Stratijevas ** (; 1941 m. rugsėjo 9 d. – 2000 m. rugsėjo 20 d.) – bulgarų rašytojas, dramaturgas ir scenaristas.

## Biografija
Stanislavas Stratijevas gimė 1941 m. Sofijoje, studijavo filologiją K. Ochridskio universitete. Dirbo darbininku gamykloje, „Liaudies jaunimo“, „Širšės“ redakcijose, Satyros teatre literatūrinės dalies vedėju, šiuo metu – minėto teatro direktorius. Pirmieji kūriniai išspausdinti 1958 m. „Mokyklų vėliavos“ laikraštyje, pirmoji apsakymų knyga „Vieniši vėjo malūnai“ išleista 1969 m. S. Stratijevo kūrybai būdingas itin imlus domėjimasis šiandienos aktualijomis, socialiniais, moraliniais bei psichologiniais klausimais. Gyva, raiškia kalba, neįmantria žanrine forma autorius perteikia pačias subtiliausias herojų vidines nuotaikas.

Stanislavas Stratijevas parašė pjeses „Romėnų pirtis“ (1977), „Zomšinis švarkas“ (1979, rodyta Lietuvos TV 1983 m.), „Autobusas“ (1982, pastat. LTSR Valstybiniame rusų dramos teatre 1984), „Maksimalistas“ (1985, Panevėžio dramos teatre 1988), „Rudens peizažo detalės“ (1985), „Balkonų sindromas“ (1986), šiandien daugelyje šalių reprezentuojančias bulgarų dramaturgiją.

## Nuorodos
* Oficiali svetainė (anglų, prancūzų, vokiečių, rusų, bulgarų k.)
* „Literatūra ir menas“ | Stanislav Stratijev. Stojanas ir rinkimai
* ASU. Teatras „Jovaras“. „Zomšinis švarkas“ (2015 m.)
Šachmatų uždavinys

**Šachmatų uždavinys** – tai dirbtinė pozicija, kurioje, vienai iš pusių (paprastai baltiesiems) siūloma atlikti užduotį: (dažniausiai) per nustatytą ėjimų skaičių, skelbti matą.

Šachmatų uždaviniai aprėpia visas šachmatų kompozicijos dalis: *tradicinę, netradicinę, pasakiškąją, ypatingąją*.

## Šachmatų rūšys naudojamos uždavinių sudarymui
Šachmatų užduotyje nurodoma kokia šachmatų rūšis panaudota uždavinio sudarymui. Jei nurodymo nėra – tai uždavinys sudarytas, naudojant klasikinių šachmatų taisykles. Toliau keletas šachmatų rūšių, naudojamų uždavinių sudarymuiː

Ilgiausių ėjimų, Andernacho, Kazanės, Madraso, Isardamo Kirkės (Kirkės atomo, Kirkės kamikadzės, Kirkės gegutės, Antikirkės ir Veidrodinės kirkės), Patrulių, Sargybinių, Einšteino, Kerti - eini, Cilindriniai, Berolinos šachmatai.

## Uždavinių skirstymas

### Pagal užduotį
Pagal užduotį ir šachmatų lentą jie skirstomi į:

tiesioginio, sutarto, atvirkščio, refleksinio, sutarto atvirkščio, serijinių ėjimų,  tinklinių bei retrogradinės analizės, grafinius ir matematinius šachmatų uždavinius.

### Pagal figūrų skaičių
Visų rūšių šachmatų kompozicijų uždavinius priimta klasifikuoti pagal esamų figūrų skaičių. Uždaviniai, kuriuose baltieji užduočiai vykdyti, be karaliaus turi tik vieną figūrą arba pėstininką, vadinami *minimaliais*.
Pozicijos turinčios ne daugiau kaip penkias figūras vadinamos *mažylėmis*, 6 ar 7, – *miniatiūromis*, o nuo 8 iki 12 – *meriditais*. Pozicijos turinčios nuo 13 iki 24 figūrų pavadinimo neturi. Kartais jos vadinamos *vidutinėmis*. Jos skirstomos: į *lengvas* (13-16 figūrų), *vidutines* 17-20 fig.) ir *sunkias* (21-24 fig.) pozicijas. 17-20 figūrų pakanka daugeliui sumanymų įgyvendinti. Tokie uždaviniai sudaro daugumą.

## Uždavinio sprendinys
Uždavinio išsprendimas – tai autoriaus sugalvotos užduoties vykdymo vienintelio kelio radimas. Kuo labiau jis paslėptas, tuo uždavinys sunkesnis, stipresnis jo išsprendimo sukeltas estetinis pasitenkinimas. Tai pasiekiama, maskuojant pirmąjį ėjimą ir pačią kombinaciją, taip pat, suteikiant juodiesiems galimybę aktyviai gintis..

## Šaltiniai

## Nuorodos
* Peteris Vongas. Kas yra šachmatų uždavinys?
* Šachmatų uždavinių istorija (pagal David Hooper and Kenneth Whyld knygą: "Oxford Companion to Chess"
* Vaclavas Kotešovecas. Pasakiškų šachmatų uždavinių kompozitorius ir programuotojas (angl.)
* Britų šachmatų uždavinių draugija. Šachmatų uždaviniai. B. D. Stephenson. Įvadas
Western Union

**The Western Union Company** - JAV finansinių paslaugų ir informacinių technologijų kompanija, teikianti mokėjimų paslaugas gyventojams ir verslui daugiau kaip 510000 fizinių vietų 200 šalių, taip pat internetu ir mobiliosiose platformose. 2015 m. Western Union atliko daugiau kaip 262 mln. vnt. gyventojas-gyventojui mokėjimų ir 508 mln. vnt. verslo mokėjimų. Kompanijos prezidentas ir generalinis direktorius - Hikmet Ersek.

## Istorija

Kompanija įkurta 1851 m. JAV kaip telegrafo paslaugų teikėja. 1871 m. telegrafo tinklo pagrindu pradėtos pinigų pervedimo paslaugos. XX a. antroje pusėje Western Union plėtojo telekomunikacijų ir ryšių paslaugas, turėjo platų antžeminių, požeminių ir povandeninių kabelių, mikrobangų ryšio tinklą, taip pat palydovų tinklą.

2006 m. baigtos teikti telegramų paslaugos. 2009 m. Western Union įsigijo kompaniją Custom House, kurią vėliau pervadino į Western Union Business Solutions.

Pastaraisiais metais Western Union investuoja į skaitmenines inovacijas: pristatyta WU EDGE platforma verslo klientams, _Connect API, leidžianti mokėjimų paslaugas teikti kitoms interneto kompanijoms (pvz., Viber su WU mokėjimų integracija), ir kitas. Dalį šių technologijų plėtoja ir kuria Western Union Lietuvos padalinys.

## Western Union Lietuvoje

2010 m. Vilniuje buvo įsteigtas Western Union kompetencijų centras - EUROC (European Regional Operations Center), UAB „Western Union Processing Lithuania”. Šiuo metu EUROC dirba per 2500 darbuotojų, Lietuvos padalinys 2015 m. tapo didžiausiu "Western Union“ kompanijos kompetencijų centru pasaulyje. EUROC vadovas - Šarūnas Šuipis.

„Western Union“ Lietuvos padalinys yra atsakingas už strategines kompanijos verslo vystymo funkcijas:
* Informacinių technologijų kūrimo ir priežiūros
* Skaitmeninio verslo vystymo
* Rinkodaros, dizaino ir naudotojo patirties
* Pinigų plovimo prevencijos
* Verslo duomenų analizės
* Kainodaros analizės
* Apskaitos ir finansų
* Žmogiškųjų išteklių valdymo
* Elektroninių kanalų plėtros
* Atitikties teisės reikalavimams
* ir kitas.
EUROC bendradarbiauja su Lietuvos mokyklomis ir universitetais, turi praktikos programą.

EUROC įsteigtas „Western Union Foundation Lithuania“ fondas kasmet remia įvairias edukacines, sporto, savanorystės, verslumo skatinimo veiklas. 2016 m. „Western Union Foundation Lithuania“ parama Lietuvos nevyriausybinėms organizacijoms sudarė 43000 eurų.

## Išnašos
Pieštvė (upė)

**Pieštvė** – upelis Jurbarko rajone, tekantis pro Seredžių, išsaugojęs istorinės Pieštvės pilies pavadinimą.

Pieštvė priklauso Nemuno mažųjų intakų (su Nemunu) baseinui. Įteka dešiniajame krante, 166,7 km atstumu nuo pastarojo žiočių. Vandentakio kodas LR upių klasifikatoriuje – 10011880. Upelio ilgis – 2,3 km, baseino plotas – 5,1 km².

## Geografija

Pieštvė prasideda numelioruotuose laukuose ties Motiškių kaimu, apie 1 km į šiaurę nuo Seredžiaus. Teka pietvakarių kryptimi palei kelio  sankasą. Aukštupyje natūralia vaga aplenkia iš vakarų pusės Seredžiaus miestelio naująsias kapines. Vidurupyje vaga vingiuota, krantai apaugę krūmais ir medžiais. Leidžiasi į Nemuno slėnį griovoje, iš šiaurės vakarų apjuosdama Seredžiaus I piliakalnį. Per upelį Seredžiuje, akmenimis grįstoje S. Šimkaus gatvėje pastatytas vienos angos betoninis tiltas. Ištiesinta vaga pratekėjusi sodybinių namų sklypus, Pieštvė kerta plentą , toliau nubėga į Nemuną likusius 400 m dirbamu lauku. 

Seredžiuje, upelio dešiniajame krante, prižiūrima šventvietė – Seredžiaus šv. Jono šaltinis.

Intakai: Dauba (dešinysis), Dubausis (kairysis).

Įsikūrusios gyvenvietės: Motiškiai, Pieštvėnai, Seredžius.

## Pavadinimas
Upėvardis *Piẽštvė* siejamas su žodžiais *piẽšti* („brėžti liniją, paišyti“), *piẽšos* („suodžiai“), *piešà* („dėmė, suteptis“).

## Šaltiniai

## Nuorodos

* Sąrašas:Nemuno intakai
* LR upių klasifikatorius
Kaukazo rezervatas

**Kaukazo rezervatas** () – saugoma gamtos sritis Rusijoje, šiaurės vakarų Kaukaze, Krasnodaro krašto, Adygėjos ir Karačiajų Čerkesijos teritorijose. Įsteigtas 1924 m., siekiant apsaugoti Kaukazo aukštikalnių gamtą.

Rezervatas apima Didžiojo Kaukazo aukštikalnes (Pagrindinį kalnagūbrį, iki 3350 m aukščio) bei šiaurines priekalnes. Rezervate sutinkama ~900 augalų rūšių – daug endeminių. Čia auga apie 40 paparčių rūšių, 30 orchidėjų rūšių, 3 rododendrų rūšys, gausiai auga kukmedžiai (Sočio dalyje Chostoje auga didžiausia reliktinė kukmedžių-buksmedžių giria – 302 ha). Kaukazo rezervate gyvena 89 žinduolių, 248 paukščių, 9 varliagyvių, 21 žuvų rūšis. Rezervate reaklimatzuoti stumbrai (stumbro ir bizono hibridai), gyvena stirnos, šernai, taurieji elniai, lūšys, lokiai, reti kubaniniai ožiai, barsukai, ūdros.

Kaukazo rezervatas 1978 m. paskelbtas biosferos rezervatu, 1999 m. įtrauktas į pasaulio paveldo sąrašą (kartu su kitomis Vakarų Kaukazo saugomomis vietomis), 2008 m. rezervatui suteiktas jo įkūrėjo biologo Christoforo Šapošnikovo vardas.


Peak Chugush & horse.JPG|Čugušo kalnas
Lake Kardyvach.jpg|Kardyvačo ežeras kalnuose
Blossoming rhododendron.jpg|Žydintys rododendrai
Тисо-самшитовая роща, берег р.Хосты.JPG|Kukmedžių-buksmedžių miškas


## Šaltiniai
Vakarų Kaukazas

**Vakarų Kaukazas** – Didžiojo Kaukazo kalnų dalis, apimanti masyvo dalį, esančią į vakarus nuo Elbruso kalno, iki pat Juodosios jūros pakrantės. Dėl vyraujančių vėjų nuo Juodosios jūros ši Kaukazo dalis pasižymi dideliu drėgnumu, čia gausiausiai veši drėgnieji subtropiniai miškai. Nuo Anapos iki Fišto kalno driekiasi neaukšti kalnai, o toliau į rytus link Elbruso kraštovaizdžiai keičiasi į aukštikalnių.

Vakarų Kaukazas pasižymi didele laukinės gyvūnijos, išnykusios daug kur kitur Europoje, įvairove. Čia taip pat auga daug endeminių augalų rūšių. Didelė Vakarų Kaukazo dalis saugoma: įsteigti Kaukazo, Teberdos rezervatai, Sočio nacionalinis parkas. Dalis Vakarų Kaukazo saugomų teritorijų, esančių Rusijoje, įtraukta į UNESCO pasaulio paveldo sąrašą.
Kaukazo Mineraliniai Vandenys

**Kaukazo Mineraliniai Vandenys** () – balneologinių kurortų grupė Rusijoje, Šiaurės Kaukaze, Stavropolio krašte. Šioje teritorijoje trykšta virš 100 mineralinių versmių, yra gydomojo purvo telkinių.

Gydyklos šiame krašte Rusijos imperijos pradėtos steigti nuo XVIII a. antrosios pusės, o XIX a. jau susidarė sanatorijų, poilsiaviečių kompleksas.

Per šį regioną teka Podkumoko upė, stūkso kalnų masyvas Piatigorjė („penkiakalnis“), telkšo Tambukano ežeras, kurio dumblas naudojamas gydymui. Apylinkėse veši ąžuolų, bukų, skroblų miškai.

Kaukazo Mineralinius Vandenis sudaro šios kurortinės gyvenvietės:
* Piatigorskas
* Železnovodskas
* Kislovodskas
* Jesentukai
* Mineraliniai Vandenys
* Georgijevskas
* Lermontovas

## Šaltiniai
Kabardos-Balkarijos rezervatas

**Kabardos-Balkarijos aukštikalnių rezervatas** () – saugoma gamtos sritis Rusijoje, Kabardoje-Balkarijoje, Didžiojo Kaukazo šiauriniuose šlaituose. Įsteigtas 1976 m., siekiant apsaugoti Šiaurės Kaukazo aukštikalnių gamtą.

Rezervatas apima Didžiojo Kaukazo aukštikalnes, tame tarpe antrą pagal aukštį Kaukazo kalną – Dychtau (5204 m) bei kitus Bezengio Sienos kalnus. Gausu kalnų ledynų, šaltinių, rezervatu teka Čegemo ištakos.

Rezervate saugoma būdinga Kaukazo augalija ir gyvūnija. Iš čia sutinkamų gyvūnų paminėti šie: kubaninis ožys, rudoji lapė, rudasis lokys, šernas, šakalas, kaukazinis vilpišys, lūšis, šermuonėlis, akmeninė kiaunė, miškinė kiaunė, žebenkštis, didžioji miegapelė, retsykiais sutinkamas snieginis leopardas.

## Šaltiniai
Dychtau

**Dychtau** (,  – „status kalnas“) – kalnas Kaukaze, Didžiojo Kaukazo masyve, Šoniniame kalnagūbryje. Stūkso Rusijoje, Kabardos-Balkarijos pietryčiuose, Kabardos-Balkarijos rezervate. Aukštis – 5204 m (antras pagal aukštį Kaukazo kalnas po Elbruso).

Kalnas piramidiškas, turi dvi viršūnes – Pagrindinę (5204,7 m) ir Rytinę (5180 m). Be to, šalia prisišliejusi Puškino viršukalnė (5100 m).

Alpinizmas. Pirmasis į Dychtau įkopė anglas Albertas Mameris (1888 m).

## Šaltiniai
Dychsu

**Dychsu** () arba ***Dych Kotiu Bugoisu*** (*Дых-Котю-Бугойсу*) – slėninis kalnų ledynas Kaukaze, Didžiojo Kaukazo šiauriniuose šlaituose, Šcharos, Ailamos ir Fytnargino viršukalnių apsuptyje. Slūgso Rusijos (Kabardos-Balkarijos) teritorijoje. Ledyno plotas – 34 km² (XX a. II pusėje – 40,7 km²), ilgis – 13 km. Tai antras pagal dydį Kaukazo ledynas (po Bezengio). Ledyno liežuvis nusileidžia iki 2040 m aukščio ir duoda pradžią Dychsu upei (viena Čereko ištakų).

## Šaltiniai
Teberdos rezervatas

**Teberdos rezervatas** () – saugoma gamtos sritis Rusijoje, Karačiajų Čerkesijoje, Didžiojo Kaukazo šiauriniuose šlaituose, tarp Teberdos ir Didžiojo Zelenčiuko aukštupių. Įsteigtas 1936 m., siekiant apsaugoti ir ištirti Vakarų Kaukazo šiaurinių šlaitų kalnų miškų bei kalnų pievų gamtinius kompleksus.

Rezervatą sudaro dvi dalys – Dombajaus ir Archyzo. 31,7 % Teberdos rezervato užima miškai, 20 % – pievos, 8,5 % – ledynai, 38,4 % – uolos ir nuobirynai, 0,7 % – vandenys. Teritorijoje yra 157 ežerai, iš kurių žymiausi – Baduko ežerai. Pro rezervatą teka Teberdos upė. Aukščiausias kalnas – Dombai Ulgenas (4047 m).

Teberdos rezervate auga 1207 induotinių augalų rūšių, tame tarpe retieji augalai – Vitmano bijūnas, nykštukinis ožekšnis, europinis kukmedis ir kt. Sutinkama 46 žinduolių, 220 paukščių, 7 roplių, 5 varliagyvių, 3 žuvų rūšys. Svarbesnės Teberdoje sutinkamos rūšys: kubaninis ožys, taurusis elnias, šernas, lūšis, stumbras, gemzė, aklimatizuota voverė.

1997 m. Teberdos rezervatas tapo biosferos rezervatu, o 1999 m. – įtrauktas į UNESCO pasaulio paveldo sąrašą.


Горные долины.jpg|Kalnų slėnis
Тебердинский заповедник 12.jpg|Kalnų ežerėlis
Тебердинский заповедник 33.JPG|Gonačchiro tarpeklis
Alibekskiy vodopad.JPG|Alibeko krioklys prie Dombajaus


## Šaltiniai